OpenLLM-France/wikimedia huggingface dataset:
# Tigró

Un tigró o tigre lleó és un híbrid d'un tigre (Panthera tigris) mascle i d'una lleona (Panthera leo) criats en captivitat. Així doncs, els seus progenitors pertanyen al mateix gènere, però a diferent espècie.
Els tigrons no són tan freqüents com els híbrids inversos, anomenats lleons tigre, producte de la unió d'un mascle lleó i d'una tigressa. L'any 1961, Gerald Iles va escriure que havia estat capaç d'obtenir tres tigrons, però que no havia vist mai cap lleó tigre. És poc probable que els tigrons es donin en ambient natural, a causa de les diferències de comportament i hàbitat d'ambdues espècies.
Els tigrons presenten característiques dels dos progenitors: amb aspecte de lleó i amb ratlles de tigre. Creixen menys que les espècies d'origen, degut al fet que hereten gens inhibidors de creixement dels dos pares. Generalment pesen al voltant dels 180 quilograms.
També existeix l'híbrid invers, el lleó tigre, l'encreuament entre un lleó i una tigressa.

## Referències

* ↑ Cercaterm a la web del Termcat
* ↑ TERMCAT. «Resolució 23066 del servei de consultes terminològiques».
* ↑ Iles, Gerald (1961). My Home In The Zoo. Doubleday, p.82.
# Francesc Romeu i Martí

Francesc Joaquim Romeu i Martí (Silla, 1974) és un advocat i polític valencià.

## Biografia

Llicenciat en dret per la Universitat de València l'any 1995, s'inicia en política com a regidor al seu poble pel Partit Socialista del País Valencià (PSPV) entre 1995 i 1999. L'any 2000, en plena crisi del partit, Romeu s'incorpora a la gestora com a secretari d'organització del PSPV.
També l'any 2000 resulta elegit diputat al Congrés espanyol a les eleccions generals de 2000 per València. Finalitzada la legislatura va ser nomenat director de la Fundació Jaime Vera (2004-2009), un centre de formació del PSOE.
Francesc Romeu va intentar accedir a la secretaria general del PSPV en dues ocasions. La primera al XIè Congrés Nacional de 2008 en què s'enfrontà a Jorge Alarte i a Ximo Puig, tot i que finalment s'integrà a la candidatura de Puig que va perdre front a la d'Alarte per un estret marge de 20 vots. El pacte entre Romeu i Puig es repeteix al Congrés de 2012 que en aquesta ocasió sí que aconsegueixen apartar a Alarte de la direcció del partit, esdevenint Ximo Puig secretari general i Francesc Romeu portaveu de l’executiva amb rang de vice-secretari general.
El 2017, ja amb el PSPV i Ximo Puig al govern de la Generalitat Valenciana, és nomenat directiu de l'empresa pública Ferrocarrils de la Generalitat Valenciana, càrrec que abandonà un any i mig més tard. En 2021 s'incorpora al Consell Rector de Puertos del Estado, organisme depenent del Ministeri de Foment dirigit aleshores pel també valencià José Luís Ábalos.
El 2024, en el marc de les investigacions judicials del cas Koldo, Romeu va aparèixer relacionat amb algunes de les persones implicades amb aquest cas de corrupció.

## Referències

* ↑ «Nova gestora del PSPV-PSOE». [Consulta: 6 març 2024].
* ↑ «Alarte gana a Puig la secretaría general por tan solo 20 votos» (en castellà), 28-09-2008. [Consulta: 6 març 2024].
* ↑ Alicante, Francesc Arabí / Pere Rostoll. «El pacto de Puig y Romeu y las críticas a la gestión ponen a Alarte contra las cuerdas» (en castellà), 31-03-2012. [Consulta: 6 març 2024].
* ↑ 324cat. «Pajín serà la vicesecretària general de l'executiva nacional del PSPV i Romeu, el portaveu», 01-04-2012. [Consulta: 6 març 2024].
* ↑ S.L, EDICIONES PLAZA. «FGV ficha como directivos a Francesc Romeu y a Manuel S. Jardí» (en castellà). [Consulta: 6 març 2024].
* ↑ «Pròxima estació: Empalme» (en catalan), 01-05-2017. [Consulta: 6 març 2024].
* ↑ «El eterno aspirante del PSPV Francesc Romeu deja su cargo en FGV» (en castellà), 31-07-2018. [Consulta: 6 març 2024].
* 1 2 José, Diego Aitor San. «El sumario del 'caso Koldo' salpica a Romeu y el exdirigente del PSPV niega conocer al exasesor» (en castellà), 05-03-2024. [Consulta: 6 març 2024].
# Tractat de Guadalupe-Hidalgo

El Tractat de Guadalupe-Hidalgo fou un tractat de pau que incloïa les clàusules imposades pels Estats Units al govern interí de Mèxic, que es trobava sota l'ocupació militar estatunidenca, en acabar la guerra entre els dos països, també coneguda com la "Intervenció Nord-americana a Mèxic", de 1846 a 1848.
Segons les estipulacions del tractat, com a condició de pau, Mèxic era obligat a cedir 1,36 milions de quilòmetres quadrats, o el 55% del seu territori original (sense incloure-hi Texas, que se n'havia separat el 1836 i que els Estats Units havien annexat el 1845), a canvi d'una compensació de 15 milions de dòlars. Els territoris cedits foren el territori de l'Alta Califòrnia i el territori de Nou Mèxic, a més de les àrees abans disputades entre Texas i Mèxic, que en total corresponen als estats actuals de Califòrnia, Nou Mèxic, Arizona, Nevada i seccions de Colorado, Utah i Wyoming.
El tractat assegurava els drets de propietat dels ciutadans mexicans dels territoris transferits, els quals, tanmateix, no foren respectats posteriorment pel govern nord-americà. Els Estats Units també acordaven absorbir el deute de 3,25 milions de dòlars que suposadament devia Mèxic als ciutadans americans que vivien dins el seu territori. El tractat fou signat al barri de Guadalupe-Hidalgo de la ciutat de Mèxic el 2 de febrer de 1848.

## Referències

* ↑ «War's End: Treaty of Guadalupe Hidalgo» (en anglès). Richard Griswold del Castillo. [Consulta: 14 juny 2007].
* ↑ The U.S.-Mexico Border: The Treaty of Guadalupe Hidalgo, John C. Davenport, P.43, ISBN 0-7910-7833-7
* ↑ «Treaty of Guadalupe Hidalgo». www.ourdocuments.gov. [Consulta: 27 juny].
* ↑ U.S. Congress. Recommendation of the Public Land Commission for Legislation as to Private Land Claims, 46th Congress, 2nd Session, 1880, House Executive Document 46, pp. 1116-17.
* ↑ Mexicanos: A history of Mexicans in the United States. Manuel G. Gonzales, Indinana University Press P.86-87 ISBN 0-253-33520-5
* ↑ The U.S.-Mexico Border: The Treaty of Guadalupe Hidalgo, John C. Davenport, P.48, ISBN 0-7910-7833-7
# Francesc Rubiralta i Rubió

Francesc Rubiralta i Rubió (Barcelona, 1977) és un empresari català, president i conseller delegat de CELSA des de 2010, i entre 2022 i 2023 fou President de l'European Steel Association, la patronal siderúrgica més coneguda com Eurofer.

## Biografia

Fill del fundador de CELSA Francesc Rubiralta i Vilaseca, i de Isabel Rubió Badia, és el gran de quatre germans.
Va estudiar enginyeria de camins, llicenciant-se a la UPC de Manresa. Va completar els seus estudis amb un MBA a la Universitat de Pennsilvània.
Es va incorporar a CELSA Group el 2005, inicialment a l'àrea d'operacions. El 2007 va esdevenir director general de CELSA Steel Service Nordic Holdings, una de les empreses del grup, i entre 2009 i 2010 director general de CEKSA UK Holdings.
El 2010, en morir el seu pare, va esdevenir conseller delegat i president del Grup CELSA. Es considera una de les grans fortunes de Catalunya. Durant la dècada de 2010 va gestionar una política expansionista, fent créixer l'empresa a base d'adquisicions fins esdevenir el tercer fabricant d'acer europeu.
Això va provocar una crisi financera a l'empresa, que primer va negociar amb bancs i més endavant amb fons d'inversió, fet que va generar diverses rodes de refinançament de deute. El 2017 va haver de refinançar el deute amb compres d'accions de la pròpia empresa. El 2021 el Govern Espanyol va injectar més de 500 milions d'euros a l'empresa. Durant el 2023 va dur a terme una lluita jurídica per mantenir el control de l'empresa davant dels seus creditors.
Des del 2019 és vicepresident de la patronal espanyola del sector (Unesid) i membre del seu Comitè Executiu i entre 2022 i novembre de 2023 fou president de la patronal Europea (Eurofer).

## Referències

* 1 2 «Francesc Rubiralta Rubió y familia. Los más ricos de 2020 en España» (en castellà), 04-02-2020. [Consulta: 14 novembre 2023].
* 1 2 3 Agencias. «Francesc Rubiralta (Celsa), nuevo presidente de la patronal europea de la siderurgia (Eurofer)» (en castellà), 17-11-2022. [Consulta: 14 novembre 2023].
* 1 2 «Rubiralta deja la presidencia de la patronal europea del acero» (en castellà), 23-11-2023. [Consulta: 26 novembre 2023].
* 1 2 «Adiós al imperio del acero de la familia Rubiralta» (en castellà), 04-09-2023. [Consulta: 14 novembre 2023].
* ↑ «Francesc Rubiralta Rubió» (en castellà). Pacte Industrial de la Regió Metropolitana de Barcelona. [Consulta: 14 novembre 2023].
* ↑ Vinton, Roger. «La guerra pel control de Celsa, un imperi de 6.000 milions». Via Empresa, 22-03-2023. [Consulta: 14 novembre 2023].
* ↑ «Francesc Rubiralta lleva el conflicto de Celsa al civet de Luis Conde» (en castellà), 09-10-2023. [Consulta: 14 novembre 2023].
* ↑ «Los acreedores de Celsa exigen un traspaso de poder exprés con los Rubiralta» (en castellà), 08-10-2023. [Consulta: 14 novembre 2023].
# Kenroku-en

Kenroku-en (兼六園, jardí dels sis atributs) és un jardí japonès situat a Kanazawa, a la prefectura d'Ishikawa al Japó. El Kenroku-en va ser desenvolupat entre l'any 1620 i l'any 1840 per la família Maeda, els dirigents de l'antiga província de Kaga.
Amb el Kairakuen i el Kōrakuen d'Okayama, el Kenrokuen és considerat com un dels tres jardins més cèlebres del Japó.
El jardí cobreix 114.436,65 m². Fou destruït el 1759 per un incendi i va ser restaurat el 1774. El Kenrokuen va ser obert al públic el 7 de maig de 1874.
El jardí deu el seu nom a Rakua Shirakawa, el qual es va inspirar en el nom d'un llibre xinès escrit pel poeta Li Gefei.
El Kenrokuen conté 8.750 arbres i 183 espècies vegetals.
# Penélope Guerrero

Penélope Guerrero (Jerez de la Frontera, 28 d'abril de 1997) és una actriu espanyola. Ha aparegut a Sky Rojo de Netflix, a Mercado Central de TVE, a Los Hombres de Paco d'Antena 3 i a la sèrie Nacho, d'Atresplayer i Lionsgate+. Durant els primers anys de la seva vida adulta, va fer servir les xarxes socials per a visibilitzar i normalitzar les persones trans a Espanya.

## Biografia

Amb 18 anys es va mudar a Madrid per estudiar el Doble Grau en Periodisme i Comunicació Audiovisual a la Universitat Carles III. Paral·lelament, va començar la seva transició. Va decidir cambiar de professió i estudiar maquillatge a Barcelona.
L'abril de 2021 va fer una TED Talk a Granada titulada ¿Qué es ser mujer?.
El 2023 es va anunciar la seva participació a les sèries de televisió Nacho, interpretant la Lady, i Vestidas de azul.

## Filmografia

* Los hombres de Paco
* Mercado Central
* Sky Rojo
* Nacho
* Vestidas de azul

## Referències

* ↑ «Penélope Guerrero: "Ojalá nos den el permiso de enseñar cuál es la verdadera realidad de las personas trans"». Shangay, 23-12-2020 [Consulta: 2 setembre 2023].
* ↑ «Penélope Guerrero, la actriz e 'influencer' jerezana pionera en la normalización trans». La Voz del Sur, 28-08-2021 [Consulta: 2 setembre 2023].
* ↑ «Penélope Guerrero ('Nacho'): "Lady es de los pocos personajes que hay ficticios en la serie"». Fórmula TV, 01-04-2023 [Consulta: 2 setembre 2023].
# Congrés Internacional de Matemàtics

El Congrés Internacional de Matemàtics (International Congress of Mathematicians, ICM en anglès) és el congrés més important en la comunitat matemàtica. Se celebra cada quatre anys sota els auspicis de la Unió Matemàtica Internacional.
En el congrés de 1900 a París, França, David Hilbert va anunciar la seva famosa llista de 23 problemes oberts en matemàtiques, ara anomenats els problemes de Hilbert. Al Congrés de 1998 van assistir 3.346 participants. El programa va consistir en 21 hores de lectures plenàries i 169 45-minuts de lectures convidades de temes especialitzats donades per matemàtics distingits seleccionats pels organitzadors del Congrés.
Addicionalment, cada participant pot presentar el seu treball en 15 minuts d'exposició o a través d'un cartell. L'American Mathematical Society informa que més de 4.500 participants assistiren al congrés de 2006 a Madrid. El Rei d'Espanya presidi la cerimònia inaugural. Durant el congrés, es lliuren els principals premis matemàtics, la tradicional Medalla Fields i el Premi Nevanlinna en l'àrea de la Informàtica Teòrica. Des de 2006 es concedeix també el premi Carl Friedrich Gauss per contribucions rellevants a la Matemàtica Aplicada.
La igualtat entre homes i dones ha estat progressiva des del primer congrés fins a l'actualitat. A l'edició de 2018, Maryam Mirzakhani guanyà la Medalla Fields el 2014.

## Llista de congressos

| 1897: Zúric (Suïssa) 1900: París (França) 1904: Heidelberg (Alemanya) 1908: Roma (Itàlia) 1912: Cambridge (Regne Unit) 1920: Estrasburg (França) 1924: Toronto (Canadà) 1928: Bolonya (Itàlia) 1932: Zúric (Suïssa) 1936: Oslo (Noruega) 1950: Cambridge (Massachusetts, Estats Units) 1954: Amsterdam (Països Baixos) 1958: Edimburg (Regne Unit) 1962: Estocolm (Suècia) 1966: Moscou (Unió Soviètica) | 1970: Niça (França) 1974: Vancouver (Canadà) 1978: Hèlsinki (Finlàndia) 1982 (realitzat en 1983): Varsòvia (Polònia) 1986: Berkeley (Califòrnia, Estats Units) 1990: Kioto (Japó) 1994: Zúric (Suïssa) 1998: Berlín (Alemanya) 2002: Pequín (Xina) 2006: Madrid (Espanya) 2010: Hyderabad (Índia) 2014: Seul (Corea del Sud) 2018: Rio de Janeiro (Brasil) 2022: Sant Petersburg (Rússia) 2026: Filadèlfia (Pennsilvània, Estats Units) |

## Referències

* ↑ «On the trails of women among ICM speakers» (en anglès), 17-08-2018. [Consulta: 15 octubre 2022].
* ↑ «Comisión de Relaciones Internacionales: «Los matemáticos y la geopolítica»» (en castellà), 02-09-2022. [Consulta: 30 setembre 2022].
* ↑ «Helsinki 2022: an ICM like no other» (en anglès). [Consulta: 30 setembre 2022].

## Enllaços externs

* Congrés Internacional de Matemàtics - Lloc web oficial (anglès)
# María Bernal Talavera

María Bernal Talavera (València, 5 de setembre de 1988) és una bloguera i política valenciana, diputada a les Corts Valencianes en la IX legislatura.

## Biografia

És llicenciada en ADE Internacional Business and Management per la Universitat de València i màster de gestió cultural per la Universitat Carles III.
Ha treballat en el sector de la consultoria de comunicació i màrqueting. Durant 2011 s'encarregà de la gestió de l'oficina virtual de l'Institut Valencià de la Joventut. Entre 2014 i 2015 ha exercit d'empresària com a responsable de màrqueting de Xceed i de la empresa emergent zizerones.com. També és coneguda gràcies al seu blog de moda.
A les eleccions a les Corts Valencianes de 2015 fou escollida diputada pel PPCV però abandonà l'escó abans de finalitzar la legislatura, l'abril de 2018, per a seguir la seua carrera professional.

## Referències

* ↑ «Fitxa de les Corts Valencianes». Arxivat de l'original el 2016-05-22. [Consulta: 15 setembre 2015].

## Enllaços externs

* Bloc de María Bernal Arxivat 2019-05-19 a Wayback Machine.
# Fa major

Fa major (també FaM en la notació europea, i F en la notació americana) és la tonalitat que té l'escala major a partir de la nota fa; així està constituïda per les notes fa, sol, la, si♭, do, re i mi. La seva armadura conté un bemoll, el si bemoll. El seu relatiu menor és la tonalitat de re menor, i la tonalitat homònima és fa menor.
Fa major és la tonalitat natural del corn anglès, el corno di basseto, la trompa en Fa, la trompeta en Fa i la tuba wagneriana. Així, la música a fa major per a aquests instruments transpositors està escrita en Do major. La majoria sona una quinta justa més greu que el que està escrit, amb l'excepció de la trompeta en Fa, que sona una quarta justa més aguda.
De les sis obertures que Francesco Maria Veracini va escriure per al príncep de Dresden, moltes són en Fa major o en Si bemoll major, a causa de les limitacions dels instruments de vent de l'orquestra del príncep.

## Exemples de composicions en fa major
### Composicions clàssiques

* Concert de Brandenburg núm. 1 i núm. 2 - Johann Sebastian Bach
* Simfonia núm. 6 "Pastoral" - Ludwig Van Beethoven
* Octet - Franz Schubert
* Simfonia núm. 3 - Johannes Brahms

### Altres tipus de música

* Himnes de Gran Bretanya (God Save the Queen) i el Perú.
* Hey Jude - The Beatles
* Yesterday - The Beatles
* Sail Away - Randy Newman
* Bat out of Hell - Meat Loaf
* Kentucky Rain - Elvis Presley
* Space Oddity - David Bowie
* Scar Tissue - Red Hot Chili Peppers
* La Cucaracha - Tradicional mexicana
* Happy Birthday to You - Tradicional
* Don't Stop Me Now - Queen
* Right Where It Belongs - Nine Inch Nails
* Wouldn't It Be Nice - The Beach Boys
* You Sexy Thing - Hot Chocolate
* Go Your Own Way - Fleetwood Mac
* Nobody Does It Better - Carly Simon
# Buldana

Buldana (o Buldhana o Bulthana) és una ciutat i municipalitat de Maharashtra, Índia, al districte de Bultana, del que és capital. La població al cens del 2001 era de 62.979 habitants (el 1901 eren 4.137 habitants). Fou declarada municipalitat el 1893.

## Vegeu també

* Viswaganga.
# Perca groga

Perca flavescens és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 50 cm de longitud total i els 1.910 g de pes.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Eschmeyer, William N. Genera of Recent Fishes. San Francisco (Califòrnia): California Academy of Sciences, 1990, p. iii + 697. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, Alwyne. The World Encyclopedia of Fishes (en anglès). 2a edició. Londres: Macdonald, 1985.
# Fisetèrids

Els fisetèrids (Physeteridae) són una família de cetacis del subordre dels odontocets (cetacis amb dents). Tot i que la família conté molts gèneres fòssils, només en conté un de vivent avui en dia, el catxalot (Physeter). Anteriorment també contenia els cetacis vivents del gènere Kogia, que actualment són classificats en una família pròpia.
# Dinictis

Dinictis és un gènere de mamífer extint de la família dels nimràvids. Se n'han trobat restes fòssils al Canadà i els Estats Units.

## Referències

* ↑ Entrada «Dinictis» de la Paleobiology Database (en anglès). [Consulta: 20 desembre 2022].
# Tekken 6

Tekken 6 (鉄拳6, Tekken 6), és la sisena entrega de la saga de videojocs del gènere de lluita, Tekken. Va ser llançat a les màquines arcade el 26 de novembre de 2007 al Japó i per a les consoles de setena generació PlayStation 3 i Xbox 360 el 27-29-30 d'octubre de 2009 i per a PlayStation Portable l'11 de desembre de 2009 (versió PAL), a més, el vestuari d'alguns dels personatges van estar a càrrec del famós grup mangakas Clamp.

## Argument

Després de guanyar el "The King of Iron Fist Tournament 5", Jin és ara el nou propietari de la Mishima Zaibatsu i aprofitant-se d'una crisi mundial, declara a la Mishima Zaibatsu nació independent i comença una guerra de conquesta per tot el globus. Mentrestant, Kazuya Mishima, el seu pare, es fa càrrec de G Corporation i es revela com a principal opositor a la guerra de Jin. A més, un capità de les Tekken Force anomenat Lars Alexandersson ha creat un exèrcit rebel que s'oposa tant a la Mishima Zaibatsu com a G Corporation. Veient que no té altra alternativa, Jin decideix crear el "The King of Iron Fist Tournament 6" per atreure als seus principals rivals, el premi seguirà sent com sempre, adreçar a la totpoderosa Mishima Zaibatsu.

## Personatges
### Personatges nous a Tekken 6 en la versió Arcade

* Bob
* Jack-6
* Leo
* Miguel Caballero Rojo
* Zafina
* Azazel
* NANCY-MI847J

### Personatges nous a Tekken 6 en la versió Bloodline

* Alisa Bosconovitch
* Lars Alexandersson

### Personatges clàssics

| Anna Williams Armor King Asuka Kazama Baek Doo San Bruce Irvin Bryan Fury Christie Monteiro | Craig Marduk Devil Jin Eddy Gordo Feng Wei Ganryu Heihachi Mishima Hwoarang | Jin Kazama Julia Chang Kazuya Mishima King Kuma Lee Chaolan | Lei Wulong Lili Rochefort Ling Xiaoyu Marshall Law Mokujin Nina Williams Panda | Paul Phoenix Raven Roger Jr. Sergei Dragunov Steve Fox Wang Jinrei Yoshimitsu |

## Referències

* ↑ «Tekken 6 to see an October 29th Japanese release». Jump Push Start, 30-06-2009. [Consulta: August 17-08-2009].
* ↑ «Tekken 6 release date: October 27 in North America». Joystiq, 23-06-2009. [Consulta: 22 juny 2009].
* ↑ «Tekken 6 to arrive October 30th». MCV, 11-08-2009. [Consulta: 11 agost 2009].

## Enllaços externs

* Web oficia (castellà)
# Hyaenodon

Hyaenodon ('dents de hiena') és un gènere de mamífer creodont extint de la família dels hienodòntids. Se n'han trobat restes fòssils a Nord-amèrica, l'Àfrica, l'Àsia i Europa.
Aquests animals aparegueren fa uns 40 milions d'anys i van perdurar fins fa uns 20 milions d'anys.
Tenien unes grans mandíbules molt indicades per triturar. Tenien un cap llarg amb un musell estret i uns canins llargs en comparació amb els cap. Tenien un coll més curt que el cap, i un cos gran i robust acabat en una cua llarga.
Per la seva estructura cranial és molt possible que tinguessin un molt bon sentit de l'olfacte, alguns creodonts eren carronyaires encara que d'altres eren depredadors.
La mida de Hyaenodon varia dels 30 cm a l'altura de l'espatlla en les espècies més petites fins a tenir la grandària d'un rinoceront modern. H. gigas era una bèstia d'1,4 m d'alçada a la creu, 3 m de llargada i mitja tona de pes.

## Referències

* ↑ Mikko's Phylogeny Archive — Hyaenodonts
* ↑ Prothero, 2017, p. 126.

## Bibliografia

* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
# Tinningstedt

Tinningstedt (frisó septentrional Taningstää, danès Tinningsted) és una ciutat del districte de Nordfriesland, dins l'Amt Südtondern, a l'estat alemany de Slesvig-Holstein. Es troba a 10 kilòmetres de la frontera amb Dinamarca, prop de Niebüll. El 31 de desembre del 2023 tenia 248 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 15 març 2025].
# Litopterns

Els litopterns (Litopterna, ‘talons llisos’) formen un ordre de mamífers euteris extints de Sud-amèrica. A causa de les condicions d'aïllament insular en què es trobava Sud-amèrica després de la fragmentació de Gondwana, hi aparegueren nombrosos animals de físic estrany. Alguns foren els litopterns, que ocuparen els nínxols ecològics ocupats pels artiodàctils i perissodàctils en altres continents.

## Referències

* 1 2 Entrada «Litopterna» de la Paleobiology Database (en anglès). [Consulta: 24 gener 2024].
# Isoelectroenfocament

L'isoelectroenfocament o enfocament isoelèctric és una tècnica de separació de molècules carregades, basada en l'electroforesi i és molt utilitzada en tècniques bioquímiques i/o biotecnològiques. Aquesta tècnica és ideal per separar molècules amfòteres com poden ser les proteïnes o els àcids nuclèics, i les separa segons el seu punt isoelèctric. Es realitza un gradient de pH mitjançant un camp elèctric per tampons amfotèrics, en què la regió de l'ànode és la regió més àcida i la regió del càtode la regió més bàsica, o per gradients immobilitzats en què el propi gel té grups tamponadors. Les substàncies amfòteres que es trobin en una regió en què el pH estigui per sota del seu punt isoelèctric tindran tendència a anar a una regió més bàsica i, per tant, es desplaçaran cap al càtode; les substàncies que es trobin en una regió amb un pH per sobre del seu punt isoelèctric tindran tendència d'anar cap a una regió més àcida i, per tant, es desplaçaran cap a l'ànode. Les molècules amfòteres quedaran aturades quan la seva càrrega neta esdevingui 0, i això passarà quan el pH sigui igual al seu punt isoelèctric.

## Notes

* ↑ TERMCAT, CENTRE DE TERMINOLOGIA. Diccionari d'immunologia. Barcelona: Masson: TERMCAT, Centre de Terminologia, 2005. 337 p.; ISBN 84-458-1527-X; 84-393-6721-X segons recerca a http://www.termcat.cat/ca/Cercaterm [17/4/2011]
* ↑ «Isoelectric focusing | chemistry | Britannica» (en anglès). [Consulta: 23 juny 2024].